غربی آفریقا اؤلکه‌لرین‌دن نیجریه‌نین تارابا و آداماوا ایالت‌لرینده کئچیریلن سیلاح‌لی سالدیریلاردا 17 کیشی اؤلدو.
تارابا ایالت پولیس سؤزچوسو دئوید میسال، ژورنالیست‌لره وئردیگی آچیقلامادا، کیملیگی هله معلوم اولمایان سالدیرقانلارین، ایالتین توتووا بؤلگه‌سینده ائولری آتشه وئردیگینی و خالقا آتش آچدیغینی بیلدیریب.
میسال، سالدیریدا 9 نفرین اؤلدوغونو، چوخ سایدا اینسانین یارالاندیغینی قید ائدیب.
چوخ سایدا ائوین یاندیغینی ایفاده ائدن میسال، یارا‌لی‌لارین معا‌لیجه‌ده اولدوغونو، حادثه ایله باغلی تحقیقات آپاریلدیغینی سؤزلرینه علاوه ائدیب.
دیگر طرف‌دن، آداماوا ایالتینه باغلی نگا کندینده سحر نامازینا گلن‌لره آتش آچیلماسی نتیجه‌سینده 8 کیشی اؤلدو.
